Όλοι οι φοιτητές του Τμήματος, **με εξάμηνο φοίτησης από 2ο και πάνω**, πρέπει να εισέλθουν στο Φοιτητολόγιο:[**https://services.uniwa.gr/**](https://services.uniwa.gr/) για να δηλώσουν, ηλεκτρονικά, τα μαθήματα που διδάσκονται στο χειμερινό εξάμηνο 2022-2023.

Την χειμερινή περίοδο διδάσκονται και επιλέγονται τα μαθήματα από τα **μονά** εξάμηνα**: Α’, Γ’, Ε’, Ζ’** σύμφωνα με το [Προπτυχιακό Πρόγραμμα Σπουδών](https://ecec.uniwa.gr/courses/undergradute/).

Οι δηλώσεις μαθημάτων, για το Χειμερινό Εξ. 2022-2023, θα πραγματοποιηθούν από  **21/10/2022 έως 31/10/2022**.

Όλες οι δηλώσεις μαθημάτων θα γίνουν **ΜΟΝΟ** ηλεκτρονικά, στο [Φοιτητολόγιο](https://ecec.uniwa.gr/foititika-2/e-ypiresies/).

Η Γραμματεία **ΔΕΝ** θα δεχθεί καμία δήλωση μαθημάτων εκτός συστήματος.

**Κατ’ εξαίρεση και μόνο για τους νεοεισαχθέντες πρωτοετείς φοιτητές** Ακαδ. Έτους 2022-2023, η δήλωση μαθημάτων του Α’ εξαμήνου, για το χειμερινό εξάμηνο 2022-2023, θα γίνει από τη Γραμματεία. Από το Β’ εξάμηνο καθώς και στα επόμενα εξάμηνα, οι φοιτητές έχουν την υποχρέωση να δηλώνουν, στο Φοιτητολόγιο, τα μαθήματα που παρακολουθούν και στα οποία θα εξεταστούν σε κάθε εξάμηνο.

**ΠΡΟΣΟΧΗ!**

1. Οι φοιτητές πριν προβούν στην δήλωση των μαθημάτων τους θα πρέπει να διαβάσουν προσεχτικά τις **οδηγίες χρήσης της πλατφόρμας**για την αποφυγή λαθών.
2. Οι φοιτητές μπορούν να τροποποιήσουν, με αλλαγή ή συμπλήρωση μαθημάτων, τις δηλώσεις τους μόνο ηλεκτρονικά και όσο διαρκεί η περίοδος των δηλώσεων, για το χειμερινό εξάμηνο 2022-2023.
3. Από **31/10/2022**, οι φοιτητές θα μπορούν να δουν, στο φοιτητολόγιο, την οριστικοποιημένη δήλωση μαθημάτων για το χειμερινό εξάμηνο 2022-2023.
4. Ισχύει **ΜΟΝΟ** η οριστικοποιημένη δήλωση μαθημάτων. Οι φοιτητές δεν μπορούν να συμμετέχουν στην εξέταση μαθήματος το οποίο ΔΕΝ είναι δηλωμένο. Βαθμολογίες σε μαθήματα που δεν δηλώθηκαν, δεν καταχωρούνται.
5. Τα δηλωμένα μαθήματα του χειμερινού εξαμήνου 2022-2023 θα εξεταστούν κατά την εξεταστική της χειμερινής περιόδου 2022-2023. Για την επαναληπτική εξεταστική αυτών των μαθημάτων, το Σεπτέμβριο 2023, δεν υποβάλλεται ξεχωριστή ή νέα δήλωση.
6. Η εγγραφή και επιλογή μαθημάτων στο eclass/moodle **ΔΕΝ αποτελεί** δήλωση μαθημάτων.
7. **Φοιτητής που θέλει να δηλώσει κάποιο μάθημα επιλογής του 5ου εξαμήνου, επιπλέον των 3 που υποχρεούται σύμφωνα με το πρόγραμμα σπουδών, θα αποστείλει email στη Γραμματεία του τμήματος, αναφέροντας τον κωδικό και την περιγραφή μαθήματος** για να προστεθεί στην δήλωσή του από τη Γραμματεία καθώς το σύστημα δεν του το επιτρέπει ( να ληφθεί υπόψη το παρακάτω όριο των ωρών μαθημάτων). Τα επιπλέον αυτά μαθήματα δεν θα λαμβάνονται υπόψη στο Βαθμό και την προϋπόθεση λήψης πτυχίου αλλά θα απεικονίζονται στο Παράρτημα Διπλώματος.

|  |
| --- |
|  **Π Ε Ρ Ι Ο Ρ Ι Σ Μ Ο Ι      Δ Η Λ Ω Σ Η Σ      Μ Α Θ Η Μ Α Τ Ω Ν** |

 **Α. Όριο ωρών**  μαθημάτων που μπορούν να δηλωθούν, ανά εξάμηνο.

|  |  |
| --- | --- |
| **Εξάμηνο φοίτησης** | **Όριο ωρών** |
| **από 1ο  μέχρι  8ο** | **38**ώρες |
| **από 9ο  και   πάνω** | **52**ώρες |

**Β. Προαπαιτούμενα μαθήματα**

Οι φοιτητές του Τμήματος, σύμφωνα με τον οδηγό σπουδών, απαιτείται να έχουν παρακολουθήσει και να έχουν εξεταστεί **επιτυχώς** σε προ απαιτούμενα μαθήματα, ως **απαραίτητη προϋπόθεση** για τη δήλωση, παρακολούθηση και εξέταση των εξαρτημένων από αυτά μαθημάτων.

Επισυνάπτεται αρχείο pdf με τίτλο: **ΠΡΟΑΠΑΙΤΟΥΜΕΝΑ 2022-2023** προς διευκόλυνση.

**ΠΡΟΣΟΧΗ!** Τα προ απαιτούμενα μαθήματα **ΔΕΝ ισχύουν** στους επί πτυχίω φοιτητές, με εξάμηνο φοίτησης **από 9ο  και πάνω**.

**Γ. Μαθήματα που δεν θα διδαχθούν το εξάμηνο αυτό.**

* ΑΓΓ 95 – ΑΓΓΛΙΚΑ – ΟΡΟΛΟΓΙΑ (Προαιρετικό, Γ εξάμηνο)
* ΚΔΟΕ 38 – ΦΙΛΟΣΟΦΙΑ ΤΗΣ ΠΑΙΔΕΙΑΣ (Επιλογής, Ε εξάμηνο)
* ΚΔΟΕ 68 – ΠΛΗΡΟΦΟΡΙΑΚΑ ΣΥΣΤΗΜΑΤΑ ΔΙΟΙΚΗΣΗΣ ΚΑΙ ΗΛΕΚΤΡΟΝΙΚΗ ΔΙΑΚΥΒΕΡΝΗΣΗ (Επιλογής, Ζ εξάμηνο)
* ΑΠΠ 74 – ΔΗΜΙΟΥΡΓΙΚΟΣ ΧΟΡΟΣ ΚΑΙ ΑΥΤΟΣΧΕΔΙΑΣΜΟΣ (Επιλογής, Ζ Εξάμηνο)
* ΑΠΠ 75 – ΚΡΟΥΣΤΑ ΜΟΥΣΙΚΑ ΟΡΓΑΝΑ ΚΑΙ ΗΧΟΓΟΝΕΣ ΠΗΓΕΣ (Επιλογής, Ζ Εξάμηνο)
* ΨΥΧ 65 – ΕΦΑΡΜΟΣΜΕΝΗ ΑΝΑΠΤΥΞΙΑΚΗ ΨΥΧΟΛΟΓΙΑ (Επιλογής, Ζ Εξάμηνο)

**Για τους φοιτητές που παρακολουθούν το πρόγραμμα ΤΕΙ:**

* Θα πρέπει στις δηλώσεις τους να επιλέξουν μαθήματα από το ισχύον πρόγραμμα σπουδών ΠΑ.Δ.Α., σύμφωνα με τις [Αντιστοιχίσεις Μαθημάτων](https://ecec.uniwa.gr/spoydes/proptychiakes-spoydes-2/odigos-spoydon/) που έχουν αποφασιστεί από τη Συνέλευση του Τμήματος.
* Εάν οφείλουν Ν1 6040. ΞΕΝΗ ΓΛΩΣΣΑ-ΟΡΟΛΟΓΙΑ θα δηλώσουν και θα παρακολουθήσουν όποιο επιλογής μάθημα θέλουν.
* Εάν οφείλουν Ν1-4010 . ΑΝΑΠΤΥΞΙΑΚΗ ΨΥΧΟΛΟΓΙΑ ΙΙ θα δηλώσουν και θα παρακολουθήσουν ΨΥΧ 101. ΕΚΠΑΙΔΕΥΤΙΚΗ ΨΥΧΟΛΟΓΙΑ

**Δ. Δήλωση μαθημάτων και δήλωση συγγραμμάτων στον «ΕΥΔΟΞΟ»**

Η δήλωση μαθημάτων στο Φοιτητολόγιο θα πρέπει να ταυτίζεται με την δήλωση συγγραμμάτων στον «ΕΥΔΟΞΟ». Δηλαδή, ΔΕΝ μπορείτε να δηλώσετε και να παραλάβετε κάποιο σύγγραμμα από τον «ΕΥΔΟΞΟ», αν δεν έχετε δηλώσει το αντίστοιχο μάθημα στο Φοιτητολόγιο.

Μετά την διασταύρωση των στοιχείων των δύο συστημάτων, αν διαπιστωθεί ότι έχετε παραλάβει σύγγραμμα το οποίο δεν έχετε δηλώσει, θα πρέπει να το επιστρέψετε αλλιώς δεν θα μπορέσετε να δηλώσετε συγγράμματα στο επόμενο εξάμηνο.

Η Γραμματεία του Τμήματος